Queixo San Simón da Costa
O **San Simón** é un queixo DO galego elaborado con leite de vaca e cunha forma característica intermedia entre un trompo e unha bala, terminando a súa parte superior en pico. Elabórase principalmente nos concellos lucenses que forman a comarca da Terra Chá.

Caracterízase pola súa textura fina, graxa, semidura, semielástica e densa, a súa cor entre branca e amarela, e o seu aroma e sabor afumado. No ano 2006 a produción de queixo de San Simón acadou as 400.000 pezas, un 30 por cento das cales se exportaron ao resto de España ou ao estranxeiro. O queixo de San Simón pode atoparse en mercados de toda Europa, pero tamén en países como o Xapón e os Estados Unidos. Actualmente a súa produción estase a incrementar a un ritmo do 10-15% anual.

Historia
--------

A mención máis antiga documentada do queixo San Simón é de 1857 nun artigo publicado no periódico *La Aurora del Miño*, co gallo da participación da provincia de Lugo na exposición estatal na madrileña montaña de Príncipe Pío con produtos locais.

No 2017 promúlgase o regulamento da D.O.P..

Marco xeográfico
----------------

A zona de produción do leite apto para a elaboración dos queixos amparados pola **D.O. San Simón da Costa**, está constituída polas parroquias de San Simón da Costa, Samarugo, Vilapedre e o barrio de Moreda da parroquia de San Martiño de Lanzós, pertencentes ao concello de Vilalba, así como as parroquias da Balsa e O Viveiró do concello de Muras.

Tipos de queixo
---------------

O **queixo de San Simón** é graxo, de pasta semidura, semielástica e preta, codia afumada, elaborado exclusivamente con leite de vacas saneadas, das razas rubia galega, pardo-alpina, frisoa e os seus cruzamentos, que será enteiro, limpo, sen costros, nin conservantes, e cunha composición equilibrada de graxa e proteínas. O queixo San Simón da Costa comercializarase tras un período de maduración de sesenta días, procedendo ao finalizar este á súa afumadura, para o que se utiliza madeira de bidueiro.

A súa forma é intermedia entre peonza e bala, rematado na súa parte superior en mamila. A súa elaboración é tanto artesanal como industrial.

A comercialización pode facerse en dous tamaños diferente: "ordinario" e "bufón". A diferenza só está nas medidas das pezas:

* Queixo ordinario:
	+ Altura 13 – 18 cm
	+ Peso ó final do período de maduración 0,8 – 1,5 kg
* Queixo bufón:
	+ Altura 9 – 12 cm
	+ Peso ó final do período de maduración 0,150 – 0,350 kg

Características organolépticas
------------------------------

A codia é inelástica, dura, de 1–3 mm de grosor, cor amarela-ocre e algo graxenta.

A textura da pasta é fina, graxa, semidura, semielástica e preta de cor entre branca e amarela, suave ó corte, con aroma e sabor característicos. Terá un número de ollos non elevado, de forma redondeada e/ou irregular de tamaño variable, non superior a medio chícharo.

Produtores autorizados
----------------------

* Crisanto S.A.T. (Vilalba)
* Daniberto S.A.T. Vilalba)
* Lácteos Lorán S.L. (Abadín)
* Leitigal S.L. (Castro de Rei)
* Queixería As Fontelas (Vilalba)
* Queixería Cas Leiras S.L. (Vilalba)
* Queixería Catadoiro (Vilalba)
* Queixería Don Gabino (Vilalba)
* Queixería Prestes S.L. (Vilalba)
* Queixería Valado (Vilalba)

Notas
-----

1. ↑  O éxito do queixo de San Simón no Salón de Gourmets non sorprende a ninguén[*Ligazón morta*]
2. ↑  "Historia, do queixo San Simón da Costa".
3. ↑  Orde do 15 de febreiro de 2017 pola que se aproba o Regulamento da denominación de orixe protexida San Simón da Costa e do seu Consello Regulador. *www.xunta.gal*.
4. ↑  Web da D.O. San Simón da Costa

Véxase tamén
------------

### Outros artigos

* Lista de queixos do mundo
* Denominacións de orixe de Galicia

### Ligazóns externas

* sansimondacosta.com

| * v
* c
* e
Denominacións de Orixe de Galicia e I.X.P. |
| --- |
| Bebidas espirituosas | 
* Augardente
* Augardente de herbas
* Licor café
* Licor de herbas

 |
| Carnes | 
* Ternera Gallega
* Lacón Gallego

 |
| Queixos e manteigas | 
* Arzúa-Ulloa
* Cebreiro
* Tetilla
* San Simón da Costa

 |
| Embutidos | 
* Lacón galego

 |
| Froitas | 
* Castaña de Galicia

 |
| Hortalizas | 
* Grelos de Galicia
* Pataca de Galicia
* Pemento de Padrón
* Pemento da Arnoia
* Pemento do Couto
* Pemento de Oimbra

 |
| Legumes | 
* Faba de Lourenzá

 |
| Mel | 
* Mel de Galicia

 |
| Peixes, moluscos e crustáceos | 
* Mexillón de Galicia

 |
| Panadería, pastelería, repostería | 
* Pan de Cea
* Pan galego
* Torta de Santiago

 |
| Viños | 
* Monterrei
* Ribeiro
* Rías Baixas
* Valdeorras
* Ribeira Sacra

 |